###### Hvem betaler advokatens salær i en personskade erstatningssag?


Ofte er det sådan, at den, der er ansvarlig for en personskade, er dækket af en ansvarsforsikring. Det involverede forsikringsselskab og den skadelidte har som udgangspunkt modsatrettede interesser, og det kan i mange tilfælde være nødvendigt for den skadelidte at benytte sig af advokatbistand. Tilskud til udgifter til advokatbistand kan kræves erstattet af den, der har forvoldt skaden – og dermed det involverede forsikringsselskab.

